Peter Tosh

Winston Hubert McIntosh, nado en Westmoreland, Xamaica o 19 de outubro de 1944 e finado o 11 de setembro de 1987 en KingstonPeter Tosh - Music Biography, Credits and Discography: AllMusic.com, máis coñecido polo seu nome artístico Peter Tosh, foi un músico xamaicano de reggae que formou parte nos seus principios do grupo The Wailers para logo ter unha exitosa carreira como solista, ademais de ser un dos pioneiros do movemento rastafari.

 Traxectoria 
Peter Tosh naceu en Westmoreland, Xamaica cuns pais demasiado novos como para facerse cargo del. Non coñeceu ó seu pai (James McIntosh) até os dez anos.

Foi criado pola súa tía desde os tres até os quince anos. Pero esta non tivo influencia na súa vida, como asegurou el mesmo a Roger Steffens nunha entrevista: "Eu tiña tres anos fisicamente, pero cincuenta anos de mentalidade". Músico, cantante, compositor, rebelde e ávido promotor da legalización da marihuana, Tosh marcou a escena musical xamaicana, tanto coma membro fundador dos Wailers, banda que acompañaba a Bob Marley, coma coa súa carreira solista. O seu talento non se limitaba ás súas habilidades vocais xa que tamén foi un excelente guitarrista.

Alcumado Stepping Razor, iniciou a súa carreira como músico durante a década dos 60 tocando coa súa banda ou para outros artistas pop do momento como Johnny Nash. Despois dunha ilustre carreira con The Wailers e como músico solista, foi asasinado na súa casa durante un roubo.

 Notas 

Categoría:Músicos de Xamaica
Categoría:Xamaicanos de ascendencia africana
Categoría:Rastafarianismo
Categoría:Nados en Xamaica
Categoría:Nados en 1944
Categoría:Finados en 1987
Categoría:Asasinatos en Xamaica